เรื่องร้องเรียน (เสนอแนะ) วันที่ 2023-09-03 23:28:47 — แขวงบางขุนนนท์ เขตบางกอกน้อย กรุงเทพมหานคร
อยากขอเสนอแนะไปยังท่านผู้ว่าราชการกรุงเทพมหานคร คณะกรรมการ ก.ก. และหน่วยงานที่เกี่ยวข้อง เกี่ยวกับกรณีการรับสมัครคัดเลือกเจ้าหน้าที่เพื่อสอบจากระดับชำนาญการเป็นชำนาญการพิเศษ จากการคัดเลือกที่ผ่านมา ในการกำหนดคุณสมบัติผู้รับสมัครคัดเลือกกำหนดให้ผู้สมัครมีคุณสมบัติเฉพาะสำหรับตำแหน่งที่สมัครภายในวันปิดรับสมัคร การกำหนดดังกล่าวทำให้คนที่มีคุณสมบัติอื่นครบ แต่อายุการครองตำแหน่งยังไม่ครบในวันปิดรับสมัคร แต่กำลังจะครบในอีกไม่ถึงหนึ่งเดือน หรือสองถึงสามเดือนบ้างต้องรอถึงสองปี ทั้งที่กระบวนการจัดสอบมีระยะเวลาถึงประมาณเกือบๆ 5 เดือน ทำให้คนที่ไม่ได้สมัครช่วงที่เปิดคุณสมบัติมาครบในช่วงที่อยู่ในการคัดเลือก จึงอยากให้กำหนดคุณสมบัติกรณีรับสมัครช่วงต้นปีอาจกำหนดให้มีคุณสมบัติครบภายในกลางปี หรือก่อนวันประกาศผลการสอบ การสมัครในช่วงปลายปีควรกำหนดคุณสมบัติครบก่อนสิ้นปีหรือก่อนประกาศผลการสอบ จะได้เปิดให้ผู้ที่มีคุณสมบัติครบในช่วงที่จัดสอบได้มีโอกาสและเปิดให้มีการแข่งขันโดยใช้ความรู้ความสามารถมากขึ้น และอีกเหตุผลคือ กทม.เพิ่งนำวิธีคัดเลือกแบบสอบขึ้นบัญชีมาใช้ทำให้คนที่เคยสอบชำนาญการมาก่อน ไม่ได้มีโอกาสที่จะวางแผนในการทำผลงานเพื่อปรับระดับให้ทันกับวันที่ปิดรับสมัครคัดเลือกของแต่ละปี